|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024. gada 26. septembrī** | **Nr. GND/2024/** |
|  | **(protokols Nr. ; .p.)** |

**Par projekta “Vecgulbenes muižas parka labiekārtošana un pieejamības uzlabošana” atbalstīšanu un līdzfinansējuma nodrošināšanu**

Izskatīts **Gulbenes novada vēstures un mākslas muzeja**, reģistrācijas Nr. 90009116327, juridiskā adrese: Parka iela 3, Gulbene, Gulbenes novads, LV-4401, 2024. gada 12. septembra iesniegums nr. VMM1.13/24/43 (Gulbenes novada pašvaldībā reģistrēts 2024.gada 13.septembrī, nr. GND/17.3/24/1814-G) ar lūgumu atbalstīt projekta “**Vecgulbenes muižas parka labiekārtošana un pieejamības uzlabošana**” īstenošanu un līdzfinansējuma piešķiršanu. Līdz 2024.gada 14.oktobrim tiek plānots projektu iesniegt biedrības “SATEKA” izsludinātajā atklāto projektu iesniegumu pieņemšanas 2.kārtas Eiropas Savienības Eiropas Lauksaimniecības fonda lauku attīstībai Kopējās lauksaimniecības politikas stratēģiskā plāna 2023.-2027.gadam intervences LA19 “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana” aktivitātē “Kopienu spēcinošas un vietas attīstību sekmējošas iniciatīvas”, atbilstoši Ministru kabineta 2023.gada 10.oktobra noteikumiem Nr.580 “Valsts un Eiropas Savienības atbalsta piešķiršanas kārtība Eiropas Lauksaimniecības fonda lauku attīstībai intervencē “Darbību īstenošana saskaņā ar sabiedrības virzītas vietējās attīstības stratēģiju, tostarp sadarbības aktivitātes un to sagatavošana””.

Projekta ietvaros plānots labiekārtot pašvaldībai piederošu Vecgulbenes muižas parka daļu (starp muzeja Oranžēriju un Balto pili, zemes vienības ar kadastra apzīmējumiem 50010050076, 50010050077), izlīdzinot zemes segumu, izveidojot rožu dobi un uzstādot informatīvos stendus, kas satur audiovizuālu informāciju. Plānotie darbi uzlabos parka vides estētiku, nodrošinot papildus iespējas pasākumu rīkošanai dažāda vecuma mērķauditorijai. Esošais parka daļas reljefs ir nelīdzens, ierobežojot izmantošanu un sarežģījot kopšanas iespējas, tajā esošās rožu dobes nepieciešams atjaunot. Projekta rezultāts būs integrāls parka attīstības elements, jo līdztekus blakus plānots uzstādīt koka skatuves platformu un projektā “Dārza pērles II” iegādāties parka solus rekreācijas un pasākumu vajadzībām. Vecgulbenes muižas parks ir gulbeniešu un tūristu iemīļota vieta, kur norisinās pasākumi un kas kalpo par pievilcīgu vidi pastaigām, atpūtai, kāzu un citu notikumu iemūžināšanai.

Projekta plānotās attiecināmās izmaksas plānotas līdz 35000,00 EUR (trīsdesmit pieci tūkstoši *euro*), no tām 90% jeb 31500,00 EUR (trīsdesmit viens tūkstotis pieci simti *euro*) – Eiropas Lauksaimniecības Fonda lauku attīstībai (ELFLA) finansējums un nepieciešams 10% pašvaldības līdzfinansējums 3500,00 EUR(trīs tūkstoši pieci simti *euro*).

Ņemot vērā iepriekš minēto iespēju piesaistīt Eiropas Savienības līdzekļus un pamatojoties uz Pašvaldību likuma 4. panta pirmās daļas 2. un 5. punktu, kas nosaka, ka pašvaldībām autonomās funkcijas ir gādāt par savas administratīvās teritorijas labiekārtošanu un sanitāro tīrību, kā arī sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, 10. panta pirmās daļas 21. punktu, kas nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir  pieņemt lēmumus citos ārējos normatīvajos aktos paredzētajos gadījumos, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot:: PAR \_\_\_ (\_\_\_\_), PRET \_\_\_ (\_\_\_\_), ATTURAS \_\_\_ (\_\_\_\_), Gulbenes novada pašvaldības dome NOLEMJ**:**

1. ATBALSTĪT Gulbenes novada pašvaldības projekta “Vecgulbenes muižas parka labiekārtošana un pieejamības uzlabošana” iesniegšanu biedrības “SATEKA” atklātā projektu konkursā.

2. Gulbenes novada pašvaldībai, projekta apstiprināšanas gadījumā, nodrošināt projekta īstenošanai līdzfinansējumu 10% apmērā no attiecināmajām izmaksām līdz 3500,00 EUR (trīs tūkstoši pieci simti *euro*) no Gulbenes novada pašvaldības budžeta līdzekļiem.

Gulbenes novada pašvaldības domes priekšsēdētājs A. Caunītis